
ПОСТОЯННА КОМИСИЯ ПО ОБЩЕСТВЕН РЕД И СИГУРНОСТ


ПРОТОКОЛ №39

Днес 20.07.2023 г., от 15:00 в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по обществен ред и сигурност (ПКОРС).
В заседанието на комисията се включиха: Живко Господинов – председател, Ивайло Колев – зам.-председател и членове: Боян Дяков, Диян Георгиев, Иван Тодоров и Костадин Андонов.
Отсъства Жейна Жекова.
По конкретни точки от дневния ред участие взеха: Иван Гюлев – началник на отдел „Безопасност и организация на движението“ и Мариан Ангелов – началник на отдел „Общо функционален контрол“.
След извършена проверка на кворума, заседанието откри и ръководи председателят – Живко Господинов, като с 6 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-14322 Докладна записка от Евелина Михалева – председател на Постоянната комисия по транспорт и безопасност на движението (ПКТБД), Манол Тодоров – зам.-председател на ПКТБД, Анелия Иванова, Боян Дяков, Диян Георгиев, Живко Господинов и Юлиян Кулев – членове на ПКТБД, относно: Приемане на Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас

2. ОбС 08-00-14208 Доклад от Димитър Николов – кмет на Община Бургас, относно: Годишен отчет за изпълнение на бюджета и на сметките за средства от Европейския съюз на Община Бургас към 31.12.2022 г. 

3. ОбС 08-00-14330 Отчет от Димитър Николов – кмет на Община Бургас, относно: Изпълнение на Програмата за управление за срока на мандата 2019 – 2023 г.

4. ОбС 08-00-14219 Предложение от Г. А., относно: Правила за управление на електрически тротинетки и почистване на драсканици по стени, ел. табла и др.
--------------------------------------------------------------------------------

По точка 1

ОбС 08-00-14322
Докладна записка от Евелина Михалева – председател на Постоянната комисия по транспорт и безопасност на движението (ПКТБД), Манол Тодоров – зам.-председател на ПКТБД, Анелия Иванова, Боян Дяков, Диян Георгиев, Живко Господинов и Юлиян Кулев – членове на ПКТБД, относно: Приемане на Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас

	След като обсъдиха докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по обществен ред и сигурност приеха следното

СТАНОВИЩЕ:

	Подкрепя проекта за решение.
--------------------------------------------------------------------------------

По точка 2

ОбС 08-00-14208
Доклад от Димитър Николов – кмет на Община Бургас, относно: Годишен отчет за изпълнение на бюджета и на сметките за средства от Европейския съюз на Община Бургас към 31.12.2022 г.

След приключване на разискванията по доклада и в резултат на явно гласуване, с 5 гл. "за", 0 гл. "против" и 1 гл. "въздържали се", членовете на Постоянната комисия по обществен ред и сигурност приеха следното

СТАНОВИЩЕ:

Подкрепя доклада от Димитър Николов – кмет на Община Бургас.
--------------------------------------------------------------------------------

По точка 3

ОбС 08-00-14330
Отчет от Димитър Николов – кмет на Община Бургас, относно: Изпълнение на Програмата за управление за срока на мандата 2019 – 2023 г.

След като обсъдиха отчета от Димитър Николов – кмет на Община Бургас, за изпълнение на Програмата за управление за срока на мандата 2019-2023 г., членовете на Постоянната комисия по обществен ред и сигурност приеха следното

СТАНОВИЩЕ:

Подкрепя отчета от Димитър Николов – кмет на Община Бургас.
--------------------------------------------------------------------------------

По точка 4

ОбС 08-00-14219
Предложение от Георги Алексиев, относно: Правила за управление на електрически тротинетки и почистване на драсканици по стени, ел. табла и др.

	Мариан Ангелов – началник на отдел „Общо функционален контрол“ обясни, че в Закона за движение по пътищата (ЗДвП) е регламентирано всичко за използване на индивидуално електрическо превозно средство (ИЕПС). Той добави, че не може да се приемат специални правила, защото Законът е висшият нормативен документ. Ангелов посочи, че активното и постоянно наблюдение, и налагането на санкции, са възможностите за справяне с проблема.
	Иван Гюлев – началник на отдел „Безопасност и организация на движението“ информира заседаващите, че на няколко места в пешеходните зони са поставени табели обозначаващи движение само на пешеходци и забранените за използване ИЕПС.
	Живко Господинов изрази своето съгласие с казаното, като подчерта, че е въпрос на контрол и прилагане на ЗДвП. Членовете на Комисията подкрепиха изразеното становище.
[bookmark: _GoBack]	Председателят предложи общинска администрация да изготвят отговор към Г. А. Предложението бе подкрепено единодушно.
	След приключване на дебатите и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по обществен ред и сигурност приеха следното

СТАНОВИЩЕ:

1. Изпраща постъпилото предложение до общинска администрация за изготвяне на отговор към Г. А.
-------------------------------------------------------------------------------------









ПРЕДСЕДАТЕЛ: ………………………..
								(ЖИВКО ГОСПОДИНОВ)

ПРОТОКОЛИСТ: ……………………
(Марина Франц)

